b'\n_START_ARTICLE_\nGABA\n_START_SECTION_\nSinteza\n_START_PARAGRAPH_\nAcidul gamma-aminobutiric este un produs de decarboxilare a acidului glutamic, str\xc3\xa2ns legat de metabolismul oxidativ al hidrocarbona\xc8\x9bilor la nivelul sistemului nervos central. Sinteza este asigurat\xc4\x83 de c\xc4\x83tre enzima glutamat decarboxilaza._NEWLINE_GABA nu poate traversa bariera hematoencefalic\xc4\x83 (\xc3\xaen afara anumitor zone ale creierului, unde aceast\xc4\x83 barier\xc4\x83 nu este efectiv\xc4\x83, precum nucleul periventricular), aceasta fiind sintetizat\xc4\x83 in vivo.\n_START_SECTION_\nInactivarea\n_START_PARAGRAPH_\nInactivarea are loc prin trans-aminare, sub ac\xc8\x9biunea GABA-transaminazei (GABA T). Semialdehida succinic\xc4\x83 rezultat\xc4\x83 este convertit\xc4\x83 printr-o oxidare ulterioar\xc4\x83 la acid succinic, intr\xc3\xa2nd \xc3\xaen ciclul Krebs. Exist\xc4\x83 numeroase c\xc4\x83i alternative de degradare. Unii cataboli\xc8\x9bi ai GAMA (gamma-buterobetaina, acidul gamma-guanidinbutiric, homocarnozina, acetilcarnitina, carnitina, etc) candideaz\xc4\x83 chiar pentru situa\xc8\x9bia de mediatori chimici centrali.\n_START_SECTION_\nNeurotransmi\xc8\x9b\xc4\x83tor\n_START_PARAGRAPH_\nGABA este considerat a determina efecte inhibitoare la nivelul scoar\xc8\x9bei, al nucleilor amigdalian \xc8\x99i caudat. Eliberat de axonii celulelor Purkinje, ar determina inhibi\xc8\x9bia neuronilor din nucleul Deiters. Ac\xc8\x9bioneaz\xc4\x83 la nivelul membranei postsinaptice, determin\xc3\xa2nd hiperpolarizarea \xc8\x99i poten\xc8\x9biale inhibitoare prin cre\xc8\x99terea conductan\xc8\x9bei pentru Cl\xe2\x81\xbb. De asemenea particip\xc4\x83 \xc3\xaen mecanismele inhibitoare medulare.\n_START_SECTION_\nDezvoltarea Creierului\n_START_PARAGRAPH_\n\xc3\x8en ultimele dou\xc4\x83 decenii, teoria ac\xc8\x9biunii excitatoare a GABA \xc3\xaen faza timpurie de dezvoltare a fost de necontestat, fiind bazat\xc4\x83 pe experimente \xc3\xaen vitro, pe felii de creier. Observa\xc8\x9biile principale au fost c\xc4\x83 \xc3\xaen Hipocampul \xc8\x99i Neocortexul din creierul mamiferelor, \xc3\xaen primul r\xc3\xa2nd GABA are efecte excitatorii, \xc8\x99i de fapt este neurotransmi\xc8\x9b\xc4\x83torul excitator cel mai important \xc3\xaen multe regiuni ale creierului, \xc3\xaenainte de dezvoltare maturare a glutamatului ergic din sinapse.  _NEWLINE_Cu toate acestea, aceast\xc4\x83 teorie a fost disputat\xc4\x83 din cauza c\xc4\x83 resultate aratate sunt bazate pe feliile de creier ale \xc8\x99oarecilor imaturi incuba\xc8\x9bi \xc3\xaen fluid artificial cerebrospinal (ACSF) (modificat \xc3\xaentr-un fel \xc3\xaen care s\xc4\x83 \xc8\x9bin\xc4\x83 seama de compozi\xc8\x9bia normal\xc4\x83 a milieului neural \xc3\xaen sugari prin ad\xc4\x83ugarea unui substrat de energie alternativ\xc4\x83 glucozei, acid beta-Hidroxibutiric).\n_START_SECTION_\nDincolo de sistemul nervos\n_START_PARAGRAPH_\nMecanismele GABAergic au fost demonstrate \xc3\xaen diferite \xc8\x9besuturi periferice \xc8\x99i organe inclusiv, dar nu restrictiv la intestine, stomac, pancreas, trompele uterine, uter, ovar, testicule, rinichi, vezic\xc4\x83 urinar\xc4\x83, pl\xc4\x83m\xc3\xa2ni, \xc8\x99i ficat._NEWLINE_\xc3\x8en 2007, a fost descris un sistem excitator GABAergic \xc3\xaen calea respiratorie a epiteliului. Sistemul activeaz\xc4\x83 \xc3\xaen urma expunerii la alergeni \xc8\x99i pooate participa \xc3\xaen mecanismele de astm\xc4\x83._NEWLINE_Sisteme GABAergic au mai fost g\xc4\x83site \xc3\xaen testicule  \xc8\x99i \xc3\xaen cristalinul retinei oculare._NEWLINE_Acidul gamma-aminobutiric mai exist\xc4\x83 rar \xc3\xaen germeni ale semin\xc8\x9belor unor plante, verde\xc8\x9buri \xc8\x99i fructe. Unele studii au constatat c\xc4\x83 embrionul de orez este bogat \xc3\xaen GABA care poate suprima cre\xc8\x99terea tensiunii arteriale, spre deoasebire de GABA care se g\xc4\x83se\xc8\x99te \xc3\xaen soia, gr\xc3\xa2u, ro\xc8\x99ii \xc8\x99i bloabe de fasole, care nu o poate suprima. \xc3\x8en afar\xc4\x83 de efectului din GABA, embrionul de orez este bogat \xc3\xaen alte substan\xc8\x9be rezultate din activitatea fiziologic\xc4\x83 a embrionului de orez. Din acest motiv, GABA extras din embrioni de orez devine sigur pentru materie prim\xc4\x83 de medicamente \xc8\x99i alimente func\xc8\x9bionale.\n_START_SECTION_\nFarmacologie\n_START_PARAGRAPH_\nMedicamentele care se comport\xc4\x83 precum agoni\xc8\x99ti ai receptorilor GABA au \xc3\xaen general efecte relaxante, anti-anxietate \xc8\x99i anti-convulsive. Unele medicamente pot \xc3\xaens\xc4\x83 provoca amnezii._NEWLINE_Acidul gamma-aminobutiric de asemenea este utilizat, datorit\xc4\x83 propriet\xc4\x83\xc8\x9bilor sale inhibitorii, \xc3\xaen anumite tratamente ale epilepsiei. Pentru aceasta sunt folosite anumite medicamente care inhib\xc4\x83 ac\xc8\x9biunea GABA T (acidul valproic).'